Guillelmus II (rex Siciliae)

Guillelmus II BonusFrancisci Orlendii Orbis sacer et profanus illustratus, pars II, vol. IV, index, p. V. (natus anno 1153; mortuus  die 11 Novembris 1189), filius Guillelmi I, fuit, patre die 7 Maii 1166 mortuo, rex Siciliae. In matrimonium duxit Ioannam filiam regis Anglici Henrici II. Consiliarios, qui familiares appellabantur, habuit Gualterum archiepiscopum Panormitanum, Matheum, magistrum notarium, ab anno 1169 vicecancellarium atque Ricardum episcopum Syracusanum et ab anno 1183 archiepiscopum Messanensem. Ricardo ad sedem Messanensem translato Bartholomaeus, frater Gualterii ac Agrigentinus episcopus, collegio familiarorum adscriptus est.

Monumentum exigere curavit praeclarissimum: monasterium ecclesiamque Montis Regalis iuxta Panormum. Opere perfecto ecclesia mense Augusti 1176 in festivitate assumptionis beatae Mariae Virginis in praesentia regisAttestat diploma fundationis a rege propria manu ad altare depositum. dedicata est, monasterium 1183 a Lucio III papa in archiepiscopatum erectum est. 

Paci Venetiis anno 1177 inter imperatorem Fridericum et papam Alexandrum III conclusae rex Siciliae se et regnum suum associavit.

Guillelmo mortuo Tancredus comes Lyciensis regnum arripuit. Henricus rex Germanus imperatorisque filius, qui uxorem habuit Constantiam Guillelmi filiam, successionem sibi vindicavit.

Willelmum formam authenticam nominis fuisse ex chartis latinis originalibus sigillis quoque patet, graeca vero documenta Γουλιάλμον exhibent.

 Notae 

 Bibliographia 
 Annkristin Schlichte: Der „gute“ König. Wilhelm II. von Sizilien (1166–1189) (= Bibliothek des Deutschen Historischen Instituts in Rom; Bd. 110), Niemeyer, Tübingen 2005, ISBN 978-3-484-82110-1.



Categoria:Nati 1153
Categoria:Mortui 1189
Categoria:Reges Siciliae
Categoria:Personae Divinae Comoediae (Paradisus)